darredondort/decidim-barcelona-proposals-embeddings-768d huggingface dataset:
Inici - SCEA ( https://scea.cat/ )

La Societat Catalana d’Educació Ambiental és una
associació creada l’any 1985 per tal d’impulsar una educació
renovada que contempli la problemàtica socio-ambiental i alhora
contribueixi a formar a una ciutadania capaç d’analitzar-la i de
donar-hi respostes.

Agrupa professionals i persones de perfils i àmbits laborals molt
diversos però amb els objectius comuns de:

· Estimular, promoure i difondre recerques, estudis i activitats
relacionades amb l’Educació Ambiental, per tal de progressar en
el seu desenvolupament

· Cercar i consolidar punts de referència en Educació Ambiental

· Debatre objectius i estratègies, experiències i resultats

· Facilitar la publicació i la difusió de bibliografia i recursos

· Millorar la formació dels educadors ambientals

· Afavorir xarxes d’intercanvi d’experiències per assolir un
enriquiment personal i institucional

El 1998, la SCEA va crear el Fòrum d’Educació Ambiental: un espai
on parlar, debatre i reflexionar sobre els reptes, els agents i
les estratègies de l’educació ambiental al nostre territori.

Enguany, la SCEA amb el suport del Departament d’Acció Climàtica,
Alimentació i Agenda Rural 
( https://mediambient.gencat.cat/ca/05_ambits_dactuacio/educacio_i_sostenibilitat/ )
 de la Generalitat de Catalunya i la col·laboració del Museu de
Ciències Naturals de Granollers ( https://mcng.cat/ ) i
el Congrés Nacional d’Educació Ambiental ( https://www.cnea.cat/ )  ha organitzat la duodècima edició del Fòrum centrat en
l’Educació Ambiental des de la perspectiva de l’Economia Social i
Solidària.

A Catalunya hi ha nombrosos equipaments, entitats i empreses
d’educació ambiental vinculats a l’educació per a la
biodiversitat i la sostenibilitat. Aquests creen una xarxa
extensa i densa de professionals de l’educació ambiental que des
de la SCEA tenim com a objectiu donar-hi visibilitat per tal
facilitar la creació de sinergies i enfortir el sector.

Amb el suport del Departament de Territori i Sostenibilitat, hem
creat el cens d’entitats i organitzacions d’educació ambiental de
Catalunya. És un cens viu i en aquest moment ja som 217 entitats.

La SCEA és l’entitat encarregada de dinamitzar l’Aula Ambiental
Bosc Turull ( http://www.boscturull.cat/ ) des de l’estiu de
2014. Aquest equipament municipal pretén ser un espai de
referència en la millora de la biodiversitat i en la promoció de
pràctiques comunitàries relacionades amb la sostenibilitat
urbana, la conservació de la biodiversitat i el treball en xarxa
amb els projectes comunitaris i de transformació social.

Presentem la nostra candidatura per seguir formant part del
Consell i seguint participant en la construcció del nou model de
ciutat.

L'educació ambiental és un servei bàsic
Eco-union ( https://www.ecounion.eu/ ) és una associació
ambiental fundada l’any 2005 a Barcelona per un grup
multidisciplinari de professionals i ecoactivistes que defensen
la transició cap a models de desenvolupament sostenible de la
regió euro-mediterrània a través de la vinculació de l’economia i
l’ecologia.

A eco-union busquem solucions per trobar un equilibri entre el
desenvolupament econòmic, el benestar social i la protecció del
medi ambient mitjançant canvis en el nostre estil de vida i amb
la participació activa de tots els sectors de la societat.

eco-union fomenta una nova cultura ambiental en les persones i en
les organitzacions a través de la investigació, la capacitació,
la reflexió i la cooperació. Des de l’associació pretenem
generar agents de canvi en les empreses, institucions,
administracions, liders d’opinió, directius, professionals i
ciutadans per catalitzar la transició cap a un nou paradigma de
sostenibilitat.

eco-union treballa de manera independent, horitzontal i
participativa, mitjançant projectes amb diferents enfocs i grups
de treball. Els nostres projectes estan vinculats principalment
al desenvolupament i implementació de polítiques públiques, amb
un enfoc sobre l’anàlisi i la gestió; a la formació de
professionals en competencies verdes i a la divulgació de
coneixement sobre la transició cap a una economia verda i
inclusiva al mediterrani.

A eco-union donem suport al desenvolupament de models urbans
sostenibles basats en infraestructures i edificis de baixes
emissions de Co2; un ús eficient i racional de l’aigua i
l’energia; la reutilizació dels residus en una economia circular;
una mobilitat baixa en carboni i basada en el transport públic i
una economia diversificada i inclusiva.

eco-union impulsa projectes d’investigació, sensibilització,
cooperació i formació a nivell local, regional i internacional:
formem part de la Green Economy Coalition 
( http://www.greeneconomycoalition.org/ )i organitzem els Global
Eco Forum ( http://www.global-ecoforum.org/ ), esdeveniments
euro-mediterranis que reuneixen experts i actors de la
sostenibilitat per crear un diàleg constructiu i abordar les
problemàtiques medi ambientals més rellevants .

eco-union busca solucions innovadores i de llarga durada per
contribuir a la mitigación i desacceleració del canvi climàtic,
la popularització i democratització de les energies renovables, i
l’ús eficient de l’aigua i les matèries primeres a nivell
territorial i organitzatiu.

En aquest àmbit col·laborem amb xarxes com la Climate Action
Network ( http://www.caneurope.org/ ), l’European Environmental
Bureau ( http://www.eeb.org/ ) i MIO-ECSDE 
( http://www.mio-ecsde.org/ ). eco-union es també membre electe
del Consell Ciutadà per la Sostenibilitat 
( http://www.sostenibilitatbcn.cat/ ) de la ciutat de Barcelona.
Creem coneixement i impulsem idees, normatives i projectes
innovadors perquè tant les empreses, les administracions
públiques com la ciutadania puguin gaudir d’un model de producció
i de consum cap al Residu Zero, sense matèries tòxiques, ni
productes que quedin sense ús.

Visió

A Rezero anhelem una societat que valora els recursos que
proveeixen els sistemes naturals i integra tots els materials en
processos cíclics, sense matèries tòxiques, ni productes que
quedin sense ús.

Una societat conscient del que obté de la natura i que respecta
l’entorn i les persones. Això afavoreix una vida digna per
tothom, estimula el benestar i el creixement de les persones i
una presa de decisions de forma democràtica i equitativa. Una
societat que prioritza les relacions personals, de forma oberta i
solidària.

Per Rezero, els residus són una ineficiència del nostre model de
producció i consum que no haurien d’existir. De fet, són recursos
que estan fora de lloc -que s’han extret innecessàriament o que
no s’han reintroduït en el sistema productiu.

Missió

Amb aquesta visió, cerquem solucions noves per allargar la vida
dels productes i materials facilitant la seva reutilització i per
eliminar la generació de residus domèstics. Les provem i les
promovem a nivell social, de les administracions i de les
empreses.

Valors

A Rezero volem dur a terme aquesta missió amb un perfil que queda
definit en totes les iniciatives que porta a terme i integren els
següents valors:

Visió crítica

Mirar els reptes de la societat actual i afrontar-los sense
dilacions, ni subterfugis, per poder identificar els reptes que
emergeixen i apuntar respostes de futur.

Innovació i capacitat de marcar tendències

Cerquem les solucions més adequades, malgrat les dificultats, i
busquem els mecanismes per donar-les a conèixer i generar
corrents de coneixement i de canvi en la societat i les
administracions.

Rigor i treball de qualitat

Desenvolupem les propostes amb professionalitat en base a fonts
contrastades, aprofundint en tots els elements que han de
conformar noves propostes per obtenir resultats d’alta qualitat,
solvents i eficients.

Treball en equip

Integrar mirades diverses per aconseguir resultats més complexos,
amb més resiliència i més adaptables a les realitats diverses que
formen les nostres societats.

Treball en xarxa: Compartir objectius i mirades amb persones,
organitzacions i col·lectius de casa nostra i d’arreu del món.
Buscar solucions compartides i aprendre mútuament de les
experiències viscudes.

Aprenentatge i creixement personal

Aprendre cada dia com un camí personal en què l’àmbit laboral
esdevingui un espai de creixement com a professional i com a
persona.

Capacitat d’incidència política i social

Transformar la nostra societat donant la informació adequada i
contrastada i mostrar alternatives que permetin que la societat
avanci cap a un horitzó més equitatiu, responsable i
ambientalment segur.

Àmbits de Treball:

* Creació i socialització del coneixement
* Campanyes estratègiques
* Plans i polítiques transformadores públiques i privades
* Iniciatives legislatives

https://rezero.cat/
Visió, missió, valors de la Fundació Catalana per la paràlisi
cerebral

A la Fundació catalana per la paràlisi cerebral
(https://fcpc.cat/), la nostra missió és donar dignitat a les
persones amb paràlisi cerebral posant les seves capacitats en
valor, dotant-los d’una major autonomia personal i incrementant
la seva qualitat de vida, oferint-los programes de suport
adaptats a les seves necessitats i a les seves famílies, per
contribuir així a l’acompliment del seu projecte vital.

La nostra pretén ser sempre una visió positiva i reivindicativa
de les capacitats de les persones afectades de paràlisi cerebral
i de les seves famílies, cercant l’acceptació natural de la
diferència i la normalització de vida i, per aquest motiu, una
part molt important de la nostra tasca és donar visibilitat i
sensibilitzar la societat.

Volem contribuir a donar resposta a les necessitats de les
persones amb paràlisi cerebral i patologies afins, i al seu
entorn directe, al llarg de tot el seu cicle vital, aprofundint
en els valors de la societat del benestar, facilitant el
desenvolupament personal, la cohesió social i la igualtat
d’oportunitats.

Projecte PORT A PORTA: SENSE TRANSPORT NO HI HA ESPORT

El projecte (https://fcpc.cat/taps-solidaris/) 
( https://fcpc.cat/taps-solidaris/ ) vol visibilitzar i fer
partícip a la població de la necessitat del qualsevol col·lectiu
de poder-se moure’s per accedir al lleure, l’esport,
l’assistència a cites mèdiques, entre altres activitats. A partir
d'un objectiu de reciclatge fomenta la contribució a la millora
de l'accessibilitat a serveis bàsics com el de desplaçament,
creant una extensa xarxa de suport entre d'escoles, entitats,
negocis i empreses d'acord amb la solidaritat.

Aquest projecte està format per la recollida de taps solidaris i
la recollida de reciclatge d’oli de cuina i funcionen a partir
del concepte d’economia circular, donant utilitat a un residu com
a matèria primera. Els beneficis obtinguts s’inverteixen en la
benzina per dur a terme els desplaçaments de persones amb
paràlisi cerebral en furgonetes adaptades.
Des de la Fundació Formació i Treball, creiem fermament amb un
canvi de paradigma, amb l’aposta cap a una societat més justa,
inclusiva i sostenible, on es basi en un model d’economia
circular. La nostra missió és la inserció laboral i la
dignificació de l'entrega de béns de primera necessitat. Dues de
les nostres principals línies d'activitat són la gestió del
residu tèxtil per a la seva reutilització i reciclatge i els
programes per al reaprofitament alimentari.
Amics de La Rambla és una entitat sense ànim de lucre que té com
a objectiu la defensa i promoció del patrimoni material i
immaterial de La Rambla.

Actualment, la Junta Directiva d'Amics de La Rambla té com a
objectiu la millora de la qualitat de vida de les veïnes i dels
veïns de La Rambla i la millora de la qualitat i la diversitat
comercial. Això es conseguirà amb:

* El desenvolupament, amb urgència, del Pla Especial d'Ordenació
de La Rambla. Aquesta normativa, aprovada al maig del 2016 i
sense aplicació encara, suposa una millora de certs aspectes que
ha de garantir La Rambla del futur.
* Cal una millora de la sostenibilitat i de l'impacte de
l'activitat comercial en el seu entorn. Amics de La Rambla
treballa per aconseguir que els seus associats assoleixin el
Compromís amb la Certificació Biosphere.
* Per millorar la gestió de La Rambla, creiem necessari la seva
conversió en el cinquè barri de Ciutat Vella.
* Cal diversificar l'oferta comercial perquè sigui igualment
atractiva per a locals i visitants. La creació d'un BID/APEU de
gestió publico-privada facilitaria la gestió, el desenvolupament
i la promoció econòmica.
* Cal aconseguir l’equilibri entre una Rambla habitable i una
Rambla visitable. Una Rambla que serveixi de punt de trobada
entre barcelonins i visitants. Per arribar a això es precís que
es produeixi una Reconquesta Ciutadana de la Rambla.
* Per tal de recuperar el pràcticament desaparegut teixit veïnal
cal promocionar i defendre l'us residencial del passeig. En
aquest aspecte cal donar facilitats i serveis als veïns (Ajudes a
la rehabilitació, promoció d'habitatge públic, instal·lació
d'ascensors...).
* Per altre banda, La Rambla és el principal passeig de la nostra
ciutat i ha de recuperar aquest rol com a espai de centralitat
barcelonina i d’activitat ciutadana. S'ha de permetre que tot
tipus d'actes (culturals, d'oci, reivindicatius, festius...)
tinguin lloc al passeig. L’ús intensiu per part de visitants i
locals no pot ser motiu per desviar activitats a altres llocs de
la ciutat.
* La Rambla és l’eix de Ciutat Vella i ha de convertir-se en
l’altaveu per fer visibles, en col·laboració amb l’ampli entramat
associatiu de Ciutat Vella, les energies creatives del barri.
* La cultura es un dels elements distintius del passeig. Cal
promocionar el que ja tenim i facilitar la presència de nous
atractius en aquest camp.
* Cal tenir una cura especial amb el Mercat de la Boqueria que no
ha de deixar de ser el mercat de La Rambla, el Raval i el Gòtic i
de referència per als barcelonins.
* En aquest procés de recuperació ciutadana de la Rambla,
l’Associació d’Amics de la Rambla ha de tenir un paper
capdavanter i un ampli recolzament ciutadà.
* Altre aspecte important és millorar la connectivitat de La
Rambla, i per tant de Ciutat Vella, amb la resta de la ciutat.
Per això cal reformar la Plaça de Catalunya, per millorar la
connectivitat amb la ciutat, i el Passeig de Colom, per fer
l'accés al Port de Barcelona més fàcil i amable.
* Tots aquests canvis han d'anar lligats a una promoció i defensa
del patrimoni material i immaterial del passeig.
Visió, missió, valors de la FCPC

A la Fundació catalana per la paràlisi cerebral
(https://fcpc.cat/) ( https://fcpc.cat/ ), la nostra missió és
donar dignitat a les persones amb paràlisi cerebral posant les
seves capacitats en valor, dotant-los d’una major autonomia
personal i incrementant la seva qualitat de vida, oferint-los
programes de suport adaptats a les seves necessitats i a les
seves famílies, per contribuir així a l’acompliment del seu
projecte vital.

La nostra pretén ser sempre una visió positiva i reivindicativa
de les capacitats de les persones afectades de paràlisi cerebral
i de les seves famílies, cercant l’acceptació natural de la
diferència i la normalització de vida i, per aquest motiu, una
part molt important de la nostra tasca és donar visibilitat i
sensibilitzar la societat.

Volem contribuir a donar resposta a les necessitats de les
persones amb paràlisi cerebral i patologies afins, i al seu
entorn directe, al llarg de tot el seu cicle vital, aprofundint
en els valors de la societat del benestar, facilitant el
desenvolupament personal, la cohesió social i la igualtat
d’oportunitats.

Projecte PORT A PORTA: SENSE TRANSPORT NO HI HA ESPORT

El projecte (https://fcpc.cat/taps-solidaris/) 
( https://fcpc.cat/taps-solidaris/%20 )vol visibilitzar i fer
partícip a la població de la necessitat del qualsevol col·lectiu
de poder-se moure’s per accedir al lleure, l’esport,
l’assistència a cites mèdiques, entre altres activitats. A partir
d'un objectiu de reciclatge fomenta la contribució a la millora
de l'accessibilitat a serveis bàsics com el de desplaçament,
creant una extensa xarxa de suport entre d'escoles, entitats,
negocis i empreses d'acord amb la solidaritat.

Aquest projecte està format per la recollida de taps solidaris i
la recollida de reciclatge d’oli de cuina i funcionen a partir
del concepte d’economia circular, donant utilitat a un residu com
a matèria primera. Els beneficis obtinguts s’inverteixen en la
benzina per dur a terme els desplaçaments de persones amb
paràlisi cerebral en furgonetes adaptades.
La Xarxa d'Economia Solidària és una entitat que agrupa més de
350 organitzacions sòcies de tot Catalunya (https://xes.cat/), i
impulsa l'economia social i solidària com a projecte polític per
la transformació del model econòmic.

Valorem que, amb l'agudització de la crisi climàtica i l'arribada
de la crisi energètica, és més important que mai prendre la
iniciativa per dur a terme una Transició Ecosocial, és a dir, una
transició ecològica garantint la justícia social i la democràcia
econòmica. L'ajuntament de Barcelona és un actor clau i hauria
d'aportar lideratge institucional en aquesta direcció, però cal
que les organitzacions de la societat civil tinguem un paper
determinant en aquest canvi de rumb que hem de fer. Per això
sol·licitem entrar al Consell.

De fet, volem compartir amb el Consell la campanya
https://www.futursimpossibles.org/ que acabem d'iniciar i que
culminarà amb el Fòrum per la Transició Ecosocial els 24 i 25 de
febrer de 2023, i que ha de servir per visibilitzar aquesta altra
transició possible, en oposició a les sortides tecnocapitalistes.
Som una associació integrada per persones interessades a fer una
transició, un canvi de vida en l'àmbit personal, social i
institucional.

SITUACIÓ ACTUAL

Davant els reptes sorgits per les actuals situacions d'emergència
(energètica, climàtica, econòmica, política, social i
alimentària) i la inacció dels principals responsables
(corporacions, estats, institucions internacionals) en aplicar
canvis urgents per mitigar el col·lapse ecosocial, l’associació
de permacultura ATTA

ATTA PROPOSA:

La transformació cap a sistemes més resilients, justos i
sostenibles per garantir el benestar de la població i el medi
ambient.

Reptes:

Aquesta transformació cal fer-la afrontant dos grans reptes que a
l’imaginari col·lectiu es veuen com antagònics:

El primer és la protecció de totes les vides. En termes humans
suposa la garantia de l'habitatge, el subministrament bàsic
d’energia, l’alimentació suficient i saludable, relacions, cures
o sentiment de pertinència a una comunitat.

El segon és la necessitat de reformular metabolismes econòmics i
socials que se centrin a reduir la petjada ecològica humana sobre
la terra, restaurin el funcionament dels ecosistemes i s'acoblin
al que és físicament possible, de manera que la continuïtat de la
vida, no només per als éssers humans sinó també per a la resta
dels éssers vius que habiten la Terra, sigui un projecte viable.

Línies d’actuació:

Les línies d’actuació d’ATTA segueixen els principis de la
permacultura, en aquest sentit els projectes actuals i futurs es
plantegen en l’ús d’aquests principis. Ens oferim a col·laborar
en les línies d’acció i projectes sorgits del Consell Ciutadà per
la Sostenibilitat amb la nostra experiència i dedicació.

Com humans tenim milers d'anys d'experiències en mètodes
d’adaptació als canvis extrems, recuperem aquesta saviesa,
experimentem amb nous sistemes més eficients i sobretot compartim
aquests coneixements i experiències per fer comunitats més
resilients als canvis que vindran.

www.atta.es

Facebook Asociación ATTA
Soy fundador de turismon travel y quiero participar activamente a
desarrollar un turisme.responsable y.comprometido con la.ciudad y
sus residentes
El nostre propòsit com a companyia és “Crear confiança en la
societat i resoldre problemes importants”. Aconseguir un món
sostenible i inclusiu és el major repte al qual als enfrontem com
a societat i des de PwC volem contribuir a una acció
col·laborativa amb tots els agents socials per tal de resoldre
aquest repte gegantí que tenim com a éssers humans, i creiem que
la ciutat de Barcelona, i totes les entitats i ciutadans que
formen part d’ella, tenim un paper fonamental en aquesta
transformació i canvi de model que necessitem.

Concretament, des de l’àrea de Sostenibilitat i Canvi Climàtic de
l’oficina de PwC Barcelona, som un equip d’unes 20 persones de
perfils molt diversos (ambientòlegs, enginyers, economistes,
geòlegs, politòlegs i relacions internacionals, advocats, etc.)
que treballem amb multitud d’empreses de tots els sectors
(farmacèutic, energètic, financer, telecomunicacions, gran
consum, construcció, moda, , immobiliari, educació, etc.),
ajudant-les en el seu camí cap a la sostenibilitat, proporcionant
un ampli ventall de serveis de sostenibilitat i canvi climàtic
(estratègies de sostenibilitat, gestió sostenible de la cadena de
valor, estratègies i anàlisis de riscos de canvi climàtic i
càlcul de petjada de carboni, inversió responsable, due
diligence, assegurament i reporting de sostenibilitat, diligència
deguda en drets humans, gestió de residus, impostos ambientals,
anàlisi i participació de grups d'interès, formació sobre
sostenibilitat, sistemes de gestió ambiental, entre d’altres).

La Marga de Rosselló, Sòcia responsable de l'àrea de
Sostenibilitat i Canvi Climàtic de PwC Espanya a Barcelona, té
més de 22 anys d'experiència en sostenibilitat i ha estat fins
ara membre del Consell Ciutadà per la Sostenibilitat de
l'Ajuntament de Barcelona, com a representant empresarial en el
plenari, i forma part també de la Comissió de Responsabilitat
Social Empresarial del Col·legi de Censors Jurats de Comptes de
Catalunya, i és membre del Comitè Consultiu del Barcelona Centre
Financer Europeu per la Sostenibilitat (BCFE4S).

A PwC Espanya som més de 4.500 professionals, amb oficines a 19
ciutats, i a nivell internacional, PwC som una xarxa de firmes
professionals amb oficines en 152 països i més de 300.000
persones compromeses amb brindar qualitat en serveis d'auditoria,
consultoria i assessoria legal i fiscal. Estem entre les
principals xarxes de serveis professionals del món i ajudem
organitzacions i individus a crear valor.
Federació d'entitats de representació empresarial i sectorial
creada l'any 1980 per a la defensa, representació i foment dels
interessos generals dels sectors del comerç, dels serveis i del
turisme, integrada per gremis i associacions sectorials que
agrupen prop de 15.000 petites i mitjanes empreses. Membre de la
xarxa BCN més sostenible i entitat paraïgues que promou les
accions envers la sostenibilitat entre els seus associats.
Calaix de Cultura som una empresa de serveis culturals i
treballem des de fa 29 anys en el sector de lleure cultural i
educatiu. Gestionem molts equipaments culturals de proximitat,
tant a la ciutat de Barcelona com a d'altres poblacions. Dins
d'aquest conjunt d'equipaments, en gestionem alguns amb projectes
singulars de sostenibilitat (Sostenibilitat | Centre Cívic El
Coll - La Bruguera | Ajuntament de Barcelona 
( https://ajuntament.barcelona.cat/ccivics/elcoll/p/6886/sostenibilitat- )
 ) o amb una aula ambiental dins de l'equipament (Activitats
Aula Ambiental | Centre Cívic Vallvidrera Vázquez Montalbán |
Ajuntament de Barcelona 
( https://ajuntament.barcelona.cat/ccivics/vallvidreravazquezmontalban/l/31/3313/activitats-aula-ambiental )
 ), entre d'altres. Pensem que la sostenibilitat és un valor
transversal que cal promoure des de tots els àmbits de la vida de
les persones i, sobretot, des dels espais de relació, trobada i
socialització com són els equipaments socials i els propis
barris. Cal aterrar el discurs socioambiental a la comunitat,
cercant la participació i la implicació dels propis ciutadans i
ciutadanes i tots els agents socials del territori on treballem.
És des d'aquesta visió que volem participar al Consell Ciutadà
per la sostenibilitat, aportant la nostra experiència i la nostra
il·lusió pel canvi social que necessitem per assolir un planeta
sostenible, just i en pau.
Presentem la candidatura de la nostra vicepresidenta Sra. Mei
Màrquez, i alhora presidenta de l'Eix Comercial de La Marina.

Considerem que és important aportar a la participació ciutadana i
al camp de l'avenç en polítiques públiques, privades i
comunitàries de sostenibilitat ambiental, dones compromeses com
la Mei, amb experiència de gestió associativa i de lideratge
comunitari.

Barcelona Comerç és una entitat que agrupa a 5.000 establiments
associats en 23 eixos comercials que tenen presència a 47 dels 73
barris de Barcelona, www.eixosbcn.barcelona .

En aquest moment, el sector del comerç de proximitat considerem
que pot aportar molt en el debat, la deliberació i la difusió i
divulgació de bones pràctiques quotidianes en el camp de la
sostenibilitat, la cura ambiental, la lluita contra la
contaminació atmosfèrica, la distribució de mercaderies a la
darrera milla, l'economia circular, la reutilització, la
contaminació acústica, i l'avenç en una mobilitat neta, entre
d'altres. Els i les comerciants són i poden continuar essent
prescriptors i prescriptores de bons hàbits i bones pràctiques
ambientals i sostenibles en el dia a dia dels barris de la
ciutat.

Creiem en el model de ciutat dels 15 minuts on la ciutadania
pugui trobar a prop de casa els serveis públics, privats i
comunitaris i els béns que necessita pel seu dia a
dia,desplaçant-s'hi a peu. Ens agrada als nostres comerços de
barri acompanyar en el dia a dia a famílies, persones grans i
infants. Construir relacions humanes perdurables forma part del
nostre quefer a diari. Ens agrada dir que som i volem continuar
essent veïns i veïnes de planta baixa compromesos amb els nostres
carrers i comunitats.

Creiem en els canvis que es forgen dia a dia, i també en una
mirada i projectes estratègics, com ara la Capitalitat Europea
del Comerç de Proximitat. Creiem que cal reivindicar un estil de
vida i la 'petita' economia de Barcelona i de les ciutats
europees, arrelada en la proximitat, amb una digitalització
humana, i projectar els avenços en mobilitat, urbanisme i cura
ambiental -que graó a graó aconseguim a Barcelona-, més enllà,
per contribuir a la lluita europea i global contra el canvi
climàtic, per desplegar l'Agenda 2030 i els ODS i contribuir a
una economia més sostenible.
QuintanasOrdeig és un nou estudi de narrativa i traçabilitat,
creiem en el gran poder de la comunicació com a motor de canvi
social. Treballem en projectes que volen crear impacte social
i mediambiental i impulsem i acompanyem a empreses i projectes
públics en el seu camí cap a la sostenibilitat. Ens basem en
dades i sempre que podem, anem a l'origen per assegurar una
comunicació honesta que s'allunyi del greenwashing.

Volem formar part del camí de la nostra ciutat cap a un futur més
responsable i ajudar amb la nostra experiència a dibuixar accions
que, alhora que generen un canvi real puguin motivar i
fer partícip a la ciutadania perquè sense ella no hi haurà una
transformació.

Darrere de l'estudi estem Afra Quintanas i Nina Ordeig, juntes
sumem més de quinze anys d'experiència en consultoria estratègica
i de comunicació per a projectes d'àmbit privat i públic.

Podeu consultar el web d'Afra Quintanas:
https://www.afraquintanas.com/ca/
Empresa de Restauració i fabricació d’ aliments sempre enl’eix
saludable. L’ empresa es de propietat local i té una trajectòria
de 43 anys. Actualment,   disposa de 4 establiments a la ciutat
de Barcelona. També produeix productes d’ alimentació  en el seu
obrador situat a Bell-lloc d' Urgell que es comercialitzen en
Supermercats com Ametller Origeno Bonpreu.
L' empresa està certificada amb el segell Biosphere i va ser
laprimera empresa de Restauració de l’ estat espanyol
encertificar-se com a Bcorp.
Flaxandkale té com a missió oferir I propulsar una
alimentaciósaludable I sostenible. Disposa d’ un departament de
Sostenibilitatpropi on es treballa la Sostenibilitat de manera
transversal en total’empresa.
A dia d’ avui formen part del Compromís Barcelona Plàstic
Zero(dins de la Xarxa Barcelona + Sostenible)
Creiem que tenim coneixements sobre sostenibilitat i
capacitatd’acció en la matèria i en especial en relació a
l’alimentació.
Som un operador d'infraestructures independent, el nostre
objectiu és crear una plataforma de telecomunicacions de gestió
innovadora, eficient, neutral i de qualitat, que impulsi la
digitalització a Europa. Volem generar valor a la societat, als
nostres clients, accionistes i tots els grups d'interès
mitjançant una actitud ètica basada en la tolerància, el respecte
i la col·laboració en els àmbits ambientals, socials i de bon
govern (ASG).

La sostenibilitat forma part del nostre ADN com a companyia. El
pilar fonamental és el nostre model de negoci, centrat en la
gestió compartida de les infraestructures de telecomunicacions,
per això som membres del Consell Ciutadà per la Sostenibilitat,
pràcticament des dels seus inicis.

A Cellnex integrem els aspectes ESG (Ambientals, Socials i de
Govern) a la nostra estratègia, mesurant i gestionant els
impactes que generem sobre la societat i el seu entorn de forma
eficient i responsable.

Estem compromesos amb la consecució de l'Agenda 2030 i els 17
Objectius de Desenvolupament Sostenible (ODS). Estem adherits al
Pacte Mundial de Nacions Unides com a expressió del nostre
compromís amb la internalització del concepte de Responsabilitat
Corporativa a la nostra estratègia operativa i cultura
organitzativa. Anualment publiquem l'Informe de Progrés (COP, per
les sigles en anglès) d'acord amb els 10 principis del Pacte
Mundial.

Mitjançant l'establiment d'objectius i compromisos, aspirem a
seguir millorant el nostre acompliment en matèria de
sostenibilitat, així com estendre el nostre compromís al llarg de
la nostra cadena de valor i amb els nostres grups d'interès.
Des de SfC incentivem la participació activa de la ciutadania a
través de la Ciència Ciutadana. Afrontem reptes socials i
ambientals que afecten a les comunitats mitjançant solucions
innovadores. Ens especialitzem en el desenvolupament de serveis i
productes innovadors centrats en l'usuari i basats en la ciència
ciutadana, les estratègies participatives, la inclusivitat, el
compromís comunitari i els processos de co-creació per a
facilitar la innovació social.

El nostre focus principal és el tractament d'aquestes
problemàtiques des de la participació ciutadana - de ‘baix a
dalt’. En un conflicte social o ambiental, es treballa amb totes
les parts involucrades, adaptant les estratègies de participació,
seguint el model de la quàdruple hèlix: ciutadania, autoritats
públiques, sector privat, indústries i pimes, sector acadèmic i
associacions, entre d’altres.

Volem formar part del Consell Ciutadà per la Sostenibilitat per
aportar la nostra expertesa en aquest camp, donar a conèixer la
Ciència Ciutadana i demostrar que és una eina importantíssima per
abordar reptes i problemàtiques de la ciutat.
El Gremi de Peixaters de Catalunya, és una organització d'àmbit
autonòmic, sense ànim de lucre, que es va fundar fa més 80 anys,
constituïda per temps indefinit i amb domicili social a
Barcelona.
Els seus afiliats són peixaters i peixateres dels Mercats
Municipals i botigues de tota Catalunya.

La seva finalitat és:
- Representar als seus afiliats, contribuint a la defensa i
promoció dels seus interessos professionals, laborals, econòmics,
socials i culturals, tant individuals com col·lectius que
li són propis.
- Fomentar la solidaritat dels afiliats, promocionant i creant
serveis comuns de naturalesa assistencial.
- Programar les accions adients per aconseguir millores socials
i econòmiques dels seus associats.
- Mantenir el contacte necessari, tractant-se amb altres
organitzacions afins de qualsevol àmbit territorial, a fi
de prestar-se mútua col·laboració en matèria professional que
redundi en benefici de l'associació i dels seus associats.

El nostre Gremi és molt conscient de la necessitat de fomentar
un COMERÇ SOSTENIBLE, i en els últims anys, les nostres passes
van encaminades a informar i ajudar als nostres associats, ha
assolir aquest repte, posant al seu abast les eines necessàries:

· Consum d'energies renovables.

· Envasos i embalatges reciclables.

· Incentivar als clients de les nostres peixateries, a portar el
seu propi envàs.

· Lluita conta el malbaratament alimentari.

· Transport i distribució en vehicles elèctrics/híbrids.

Som molt conscients de l'impacte en el medi marí, de l'ús de
bosses i embalatges de plàstic. La prioritat és reduir al màxim
la seva utilització.

ORGANITZACIONS DE LES QUALS SOM SOCIS O COL·LABOREM:

Ø Universitat de Girona. (Departament de Ciències Ambientals).
Patrons de la Càtedra d’Oceans i Salut Humanes.

Ø Fedepesca. (Federació d'Associacions de Peixaters d'àmbit
nacional).

Ø Pimec.

Per més informació del nostre Gremi:

Pàgina web: gremipeixaters.cat ( gremipeixaters.cat )

Instagram: @gremipeixaters ( @gremipeixaters )

Twitter: @gremipeixaters ( @gremipeixaters )
El Gremi d’Instal·ladors d’Electricitat, Fontaneria i Afins de
Barcelona és una associació empresarial sense ànim de lucre
fundada l’any 1907.

La nostra raó de ser: representar i defensar les empreses
associades davant de totes aquelles entitats i organismes públics
i privats amb què aquelles interactuen al nostre sector.

La professionalització del sector és la clau perquè el nostre
sector avanci i aquesta tasca és un dels pilars bàsics de
l’associació.

Promovem accions de sostenibilitat entre els nostres associats i
formem part de la xarxa de Barcelona + Sostenible.
Som Belong to Sea promovem accions sostenibles en les empreses i
en la ciutadania. Ens dediquem a generar cultura sostenible i
canvis d'hàbits.

El nostre dia a dia és estar en contacte amb les persones
ensenyant-los la importància de la naturalesa, de la nostra mar,
de la necessitat del canvi d'hàbits i aconseguir canviar el seu
estil de vida a un saludable i compromès amb el medi ambient.
Treballem amb els barris i els treballadors de les empreses.

Hem desenvolupat una plataforma de cultura sostenible per a
ensenyar a crear un món més compromès a través de proves i
ludificació.
La nostra missió és acostar la sostenibilitat als treballadors de
les empreses que són el motor de la societat. Em aconseguit en un
any que més de 66.000 treballadors participim en les nostres
activitats provocan un estalvi en el consum de l'energia, una
millora en la compra diària d'una llar, reduir la petjada de
carboni, etc.
El nostre objectiu és formar part del canvi positiu a Barcelona i
avançar cap a una nova arquitectura sostenible. Avui creiem que a
la ciutat s'ha de plantejar cada projecte com una oportunitat per
a desenvolupar nous models de sostenibilitat. Tenim com a meta
principal la reducció de l'impacte ambiental en el nostre entorn,
reduir l'ús de recursos naturals i optimitzar sistemes de
l'edificació de tal manera que minimitzin l'impacte ambiental
dels edificis sobre el medi ambient i els seus habitants.

Creiem que a Barcelona podem donar més impuls a projectes d'obra
nova i també posar més èmfasi en projectes de rehabilitació, per
a crear o renovar edificis amb un mínim consum d'energia i aigua;
amb generació i aprofitament d'energies renovables, i amb
utilització de materials naturals, renovables, reciclables i de
proximitat, que no emetin substàncies tòxiques, per a crear
espais saludables per a tota la nostra comunitat.

Creiem que s'ha de donar un major protagonisme a la construcció
d'habitatge protegit per part de l'Ajuntament, incrementar el
parc construït i incentivar el lloguer. Vivim actualment a
Barcelona una situació de crisi de l'habitatge que pot
revertir-se.

Julio Bermejo és arquitecte i candidat, i té més de 15 anys
d'experiència en l'àmbit de la sostenibilitat en l'arquitectura,
en l'àrea de disseny i consultoria ambiental i ha format part del
Consell per la sostenibilitat de l'Ajuntament de Barcelona com a
representant empresarial.

El Consell per la Sostenibilitat de l'Ajuntament de Barcelona és
el lloc ideal i necessari des del qual volem impulsar el canvi
necessari per a millorar la qualitat de vida de la nostra
estimada Barcelona.
Ara fa 8 anys va sorgir el projecte Fent Verd, una proposta
educativa que ofereix l'Escola Thau de Barcelona a tot el seu
alumnat des dels 3 anys fins als 16. Amb l'objectiu d'apropar-los
a l'entorn natural més proper, de sensibilitzar-los envers la
mare terra, d'animar-los a tenir cura del planeta, actualment més
de 900 alumnes participen en alguna de les més de 900 activitats
diferents del projecte.

Creiem fermament que un millor planeta és possible. Creiem
fermament que l'alumnat de les escoles són i han de ser el motor
del canvi que el planeta necessita. Educar-los en valors envers
l'entorn natural és essencial.

Volem formar part del Consell Ciutadà per la Sostenibilitat per
ser part d'aquest canvi que necessita el planeta. Volem compartir
el nostre projecte, la nostra experiència i el nostre desig de
treballar plegats per un objectiu comú: aturar el canvi climàtic.

https://www.thaubcnfentverd.cat/
Podriem titllar l'escola d'activista ambiental doncs és un dels
seus prinicpals eixos vertebradors i ens agrada ser molt actius.

Ja fa més de 20 cursos que pertanyem a les Escoles més
Sostenibles i desenvolupem projectes ecosocials sempre sota el
paraigua de la participació i de l'empoderament de l'alumnat com
l'autèntic motor del canvi.

Des de l'escola hem promogut que la sostenibilitat no només sigui
present en el currículum sinó que es respiri en cada un dels seus
racons, entenent-la com una actitud i una manera de ser que
afecta a tota la comunitat educativa.

Creiem en la formació entre iguals i en el poder transformador
dels joves. I és per això que l'Eskamot Verd abandera una
autèntica revolució verda escampant participació i activisme
ambiental arreu compartint somnis amb joves d'altres escoles i
entitats.

A més creiem que la clau de l'autèntica transició és el treball
en xarxa amb quants més agents del territori millor i és per això
que promovem accions conjuntes amb altres agents i participem en
diverses xarxes i microxarxes i en creem de pròpies.

Volem ser presents al Consell Ciutadà per la Sostenibilitat
perquè des de les escoles estem educant als ciutadans que
habitaran i decidiran la nostra ciutat en un futur. Volem ser
exemple, facilitadors i volem contribuir a dibuixar la ciutat que
volem: una ciutat justa i sostenible. Una ciutat habitable de
tots i per a tots. Una ciutat on els nostres infants i els
nostres joves hi puguin crèixer i formar-se.

A més formant part del Consell Ciutadà podrem facilitar l'aliança
amb altres sectors. A les escoles hi ha la "cantera" de futurs
ciutadans i l'empenta dels joves poden ser clau per tirar
endavant alguns dels projectes transformadors que la ciutat es
disposa a emprendre.

Creiem que la presència de les escoles es clau i necessària en un
Consell que ha d'arrencar el vol i situar la força de les
entitats com una de les peces clau de la ciutat.

Ens trobareu a totes les xarxes socials i a youtube com
@larevolucioverda i @eskamotverd
L'interès del nostre centre per participar al Consell Ciutadà per
a la Sostenibilitat neix de dues motivacions bàsicament.

La primera ve de fa ja 27 anys quan a l'escola un grup d'alumnes
i docents sensibilitzats en l'àmbit de la sosteinibilitat i
l'ecologia van crear el Grup Verd. Comissió que abasta tant els
alumnes de primària i secundària com també de docents i
treballadors del centre escolar. I amb l'objectiu de vetllar per
anar fent cada vegada més sostenible la nostra escola i a la
vegada extendre entre tota la comunitat educativa la necessitat
de formar-se i ser sensible en la Sostenibilitat ambiental i
social. Hem treballat sempre des del voluntariat al llarg
d'aquests 27 anys i quan va néixer la xarxa d'Escoles +
Sostenibles (abans Agenda 21 Escolar), vam ser dels primers
centres a prticipar-hi. De fet ja portem una llarga experiència
de plans triennals i participació en diferents microxarxes com:
Embolcalls + Sostenibles, Ens ho mengem tot, Pla de prevenció de
Residus, SSPlau!, Tinguem cura del Planeta...

La segona motivació neix d'haver participat ja en l'anterior
Consell i, a través d'ell, haver pogut aportar i apropar
l'experiència i relalitat dels centres edcuatius a un organisme
de nivell ciutadà. En aquest cas cal destacar que vam particpar
com a membres del Grup de Treball de Resiu 0. I dins d'aquest
grup de treball vam participar en l'organització de la campanya
"Beure sense plàstic".

En resum el nostre dessig és continuar participant i col·laborant
de manera activa a fer la nostra ciutat més sostenible i a fer
front en les condicions més òptimes l'emergència climàtica.
L’Escola BetàniaPatmos voldria renovar la seva representació del
sector educatiu al Consell Ciutadà per la Sostenibilitat. Així,
doncs, exposem en aquest escrit les motivacions per aquesta
renovació, així com la seva idoneïtat per a representar el
sector.

La nostra Escola té una llarga tradició en la tasca educativa cap
a un món sostenible i responsable. És membre de la xarxa
Barcelona + Sostenible des de l’any 2004 i va ser partícip tant
de la redacció com de la signatura del Compromís Ciutadà per la
Sostenibilitat 2012-2022. Durant aquests anys de pertinença a la
xarxa d’entitats compromeses en l’àmbit socioambiental,
BetàniaPatmos ha dut a terme incomptables activitats i canvis
estructurals per promoure la responsabilitat i l’acció enfront
l’emergència climàtica.

D’entre les accions realitzades podríem destacar la creació de
l’Equip d’Educació Ambiental format per mestres i professors de
les diferents etapes de l’Escola. Aquest equip analitza i
coordina totes les activitats en l’àmbit ambiental que es duen a
terme, promociona diferents accions tant al centre com amb
entitats com Escoles + Sostenibles i vetlla perquè el professorat
es pugui formar en diferents àmbits relatius a l’educació
ambiental i sostenible. Sota el paraigua d’aquest equip es duen a
terme projectes triennals d’Escoles + Sostenibles i s’ha
participat en diverses iniciatives pels joves com “Tinguem cura
del Planeta, CONFINT” o “Joves per l’emergència climàtica”
treballant-les des de matèries pròpies com “Recerca i pensament
crític” o “Reptes del món actual” que giren en gran part entorn
aspectes socioambientals. Convé destacar finalment el fet que
aquest grup també ha acollit professionals d’altres centres
educatius que volien desenvolupar projectes semblants.

BetàniaPatmos vertebra el seu projecte educatiu sobre dos eixos,
la cura per les persones i la cura pel planeta, fent així que la
responsabilitat socioambiental sigui la nostra prioritat. Tant és
així que s’inclou en la redacció del nostre ideari i projecte
educatiu

Som així i fem això la importància de la connexió i la implicació
amb els ODS, així com la fonamentació de la nostra acció
educativa en el valor transcendent de les persones, generant així
una exigència de solidaritat envers els altres.

Creiem fermament que les escoles, on formem ciutadans del futur,
han de ser part important en el disseny del món en què viurà el
nostre alumnat. Volem representar al nostre sector fent que tots
els infants i joves que estem educant siguin part responsable del
canvi cap a un món sostenible i just, tenint en compte les
peculiaritats i característiques de cadascuna de les escoles de
Barcelona, però formant un bloc unit cap al respecte i
convivència en harmonia amb la Terra.

Podeu consultar totes les activitats i el projecte de la nostra
escola a: https://www.betania-patmos.org/
Al barri de Trinitat Nova de Barcelona, enguany fa 6 anys es fa
crear l’Institut Escola Trinitat Nova, l’únic centre escolar del
barri. En el nostre projecte educatiu tenim com a una de les
prioritats la cohesió del barri amb la comunitat educativa. És
per això que comptem amb educadors i educadores que juntament amb
el personal docent proposem entre totes activitats per l’alumnat
i les famílies amb l’objectiu de crear xarxa i aconseguir vincles
entre elles.

Un d’aquests vincles que volem aconseguir és el de crear una
societat més crítica i que s’interessi per necessitats més enllà
de les individuals. És per això, que s’ha creat l’Espai 3 ulls on
la biblioteca de l’escola s’ha convertit en mediateca i fora de
l’horari escolar tothom del barri hi pot accedir i fer seu
l’espai. A més, poden disposar del gimnàs i espai de cinema per
fer activitats i col·laborem en les propostes veïnals i de
caràcter associatiu, com la creació de trobades entre famílies
per crear un entorn íntim on compartir inquietuds. Dins l’horari
lectiu ja fa 3 anys que s’ha creat l’Assemblea Estudiantil on les
estudiants de Secundària es reuneixen periòdicament per millorar
el seu espai educatiu i participem del projecte “De l’Audiència
al procés participatiu” de l’Ajuntament de Barcelona.

Respecte al Medi Ambient, col·laborem estretament amb Escoles +
Sostenibles des de la creació del centre, i cada any fem APS
relacionats amb la Sostenibilitat on hem participat en decisions
per millorar la gestió ambiental del barri conjuntament amb el
Districte de Nou Barris. A més, amb diferents activitats i en el
dia a dia de l’aula procurem que el nostre alumnat conegui i
promogui a casa seva actituds més sostenibles com la correcta
separació, l’estalvi d’energia i d’aigua, entre d’altres.

Desitgem seguir millorar el nostre entorn participant del Consell
Ciutadà per la Sostenibilitat per representar totes les famílies
del nostre barri i de Barcelona.
Des de la seva fundació l'any 1450, la Universitat de Barcelona
(UB) ha estat un centre de referència en educació, ciència i
pensament crític. La qualitat de la seva docència i recerca,
reconeguda tant a escala nacional com internacional, complementa
el compromís de la UB al servei dels interessos de la societat, i
es combina amb un caràcter dinàmic, constructiu i humanista que
impregna l'activitat quotidiana de la institució.

El compromís de la UB amb la sostenibilitat té un llarg
recorregut, que es va iniciar l’any 1995 amb la constitució de la
primera Comissió de Medi Ambient. Des d’aleshores, la integració
dels principis del desenvolupament sostenible ha anat avançant,
primer recollint-los als Estatuts de la universitat, després
aprovant el Pla de Sostenibilitat que va estar en vigor entre els
anys 2012 i 2018, i culminant amb l’aprovació de l’Agenda 2030 de
la UB pel Consell de Govern l’any 2020.

Des d’aleshores, a la UB treballem per al desenvolupament
d’accions i mesures estructurades en els cinc àmbits temàtics de
l’Agenda 2030 de la UB (governança, docència i aprenentatge,
recerca i transferència, compromís social, i compromís
ambiental), que es distribueixen en 32 metes diferents.

Els resultats d’aquesta tasca es veuen reflectits en indicadors
internacionals com el QS Sustainability Ranking 2023, on la
nostra universitat se situa en la posició 21 tenint en compte el
rendiment de sostenibilitat social i ambiental a les institucions
d'educació superior.

En tot aquest procés, la nostra universitat sempre ha buscat
aliances i col·laboracions amb entitats, institucions, empreses i
actors clau en l’àmbit de la sostenibilitat, tant a escala local
com internacional. Com a exemple més recent, coordinem la xarxa
CHARM-EU, una aliança que vol esdevenir un model per a la
cocreació d'una universitat europea alineada amb els valors
europeus, el pacte verd europeu i els objectius de
desenvolupament sostenible (ODS).

És per tot això que la UB presenta la seva candidatura per formar
part del Consell Ciutadà per la Sostenibilitat, aportant la seva
experiència per col·laborar activament en la construcció d’una
Barcelona més sostenible, inclusiva, resilient i preparada per
afrontar els reptes de la transició ecològica i energètica.